elektroreparatør
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Elektro- og datateknologifag
Elektroreparatør, elektrofagarbeider som jobber med reparasjon, feilsøking og testing av maskiner, motorer og transformatorer. Elektroreparatørene reparerer elektrisk drevet utstyr som komfyrer, kjøleskap, mikrobølge- og induksjonsapparater både på verksted og hjemme hos kunder.
Utdanning Opplæringen skjer normalt ved to år i videregående skole og to år i lære i bedrift.  Første året: vg1 Elektro og datateknologi. Andre året: vg2 Elenergi og ekom. Deretter jobber man som lærling i to år i en bedrift.   Læretiden avsluttes med en fagprøve. Med allsidig praksis i fem år og godkjent teoriprøve/eksamen er det mulig å gå opp til fagprøve som praksiskandidat. Les mer i Store norske leksikon Videregående opplæring i Norge Eksterne lenker utdanning.no: elektroreparatør